**คำนำ**

การจัดทำแผนปฏิบัติการป้องกันการทุจริต 3 ปี (พ.ศ. 2562 – 2564) ขององค์การบริหารส่วนตำบลหนองข่า อำเภอเกษตรสมบูรณ์ จังหวัดชัยภูมินี้ ได้จัดทำขึ้น เนื่องจากสำนักงานป้องกันและปราบปรามการทุจริตแห่งชาติ (สำนักงาน ป.ป.ช.) ได้มีหนังสือลงวันที่ 18 ธันวาคม 2560 แจ้งให้องค์กรปกครองส่วนท้องถิ่นได้ดำเนินการ

 ในการจัดทำแผนปฏิบัติการป้องกันการทุจริต 3 ปี (พ.ศ. 2562 – 2564) นี้ ได้จัดทำขึ้นโดยสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564)และกรอบการประเมินคุณธรรมและความโปร่งใสในการดำเนินการของหน่วยงานภาครัฐ (Integrity and Transparency Assessment : ITA ) ประกอบด้วย 4 มิติ ดังนี้

มติที่ 1 การสร้างสังคมที่ไม่ทนต่อการทุจริต

มติที่ 2 การบริหารราชการเพื่อป้องกันการทุจริต

มติที่ 3 การส่งเสริมบทบาทและการมีส่วนร่วมของภาคประชาชน

มติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น

องค์การบริหารส่วนตำบลหนองข่า มีความเป็นอิสระในการบริหารราชการภายใต้บังคับของกฎหมาย และมีอำนาจหน้าที่ในการจัดทำบริการสาธารณะตามที่กฎหมายกำหนด ซึ่งในการปฏิบัติหน้าที่ราชการดังกล่าวมานั้น ก็จักต้องดำเนินการภายใต้หลักธรรมาภิบาล (Good Governance) ซึ่งการป้องกันการทุจริตก็เป็นส่วนที่สำคัญอย่างยิ่งของการปฏิบัติราชการภายใต้หลักหลักธรรมาภิบาล เพื่อประโยชน์สูงสุดของประชาชน